మిరపకాయ్ (సినిమా)
ఎల్లో ఫ్లవర్స్ పతాకంపై పుప్పాల రమేశ్ నిర్మించిన సినిమా మిరపకాయ్. రవితేజ, రిచా గంగోపాధ్యాయ, దీక్షా సేథ్, ప్రకాష్ రాజ్, నాగేంద్ర బాబు ముఖ్య పాత్రలు పోషించిన ఈ సినిమాకి హరీష్ శంకర్ దర్శకత్వం వహించారు. ఎస్.ఎస్.థమన్ సంగీతాన్ని అందించారు. ఈ సినిమా జనవరి 13, 2011న విడుదలై ఘనవిజయం సాధించింది.
ఆర్య(నటుడు)
ఆర్య(జననం:1980) ప్రముఖ భారతీయ నటుడు, నిర్మాత. ఎక్కువగా తమిళ సినిమాల్లో నటించిన ఆయన మళయాళంలో చాలా సినిమాలు నిర్మించారు. ఆర్య అసలు పేరు జమ్షద్ చేతిరకత్. విష్ణువర్ధన్ దర్శకత్వంలో నటించిన అరినుథమ్ అరియమలుమ్(2005), పట్టియల్(2006) సినిమాలతో మంచి గుర్తింపు తెచ్చుకున్నారు ఆర్య. బాలా దర్శకత్వంలో వచ్చిన నాన్ కడవుల్(2009) సినిమాలోని నటనకు ప్రేక్షకుల, విమర్శకుల ప్రశంసలు అందుకున్నారు. ఆ తరువాత ఆయన నటించిన మదరసపట్టినమ్(2010), బాస్ ఎంగిర భాస్కరన్(2010(తెలుగు:నేనే అంబానీ)), వెట్టాయ్(2012) వంటి సినిమాలు కమర్షియల్ గా మంచి విజయం సాధించాయి. ఆయన ఒక ఫిలింఫేర్ ఉత్తమ నటుడు  పురస్కారం, ఫిలింఫేర్, విజయ్ పురస్కారలకు నామినేషన్లు  అందుకున్నారు. 2011లో తమిళనాడు ప్రభుత్వం ఆర్యకు కళైమామణి  పురస్కారం ఇచ్చి గౌరవించింది.